PRoPR Agency – PR Агенция | Официална страница на PRoPR Агенция
PRoPR е бутикова PR Агенция, която осигурява високо професионални услуги в сферата на комуникациите и връзките с обществеността. Залагаме на личната връзка и дългосрочното партньорство с клиента. Това ни дава възможност да вникнем в дълбочина в индивидуалните особености на всеки един отделен случай и да създадем напълно различна и персонифицирана дългосрочна комуникационна стратегия.
Водещите принципи на PRoPR са:
Слушай – Питай – Разбирай – Мисли – Решавай – Създавай – Доставяй
В PRoPR се подписваме под:
Доверие – Лоялност – Връзка – Партньорство
В PRoPR Агенция градим трайно и ползотворно бизнес-партньорство
В PRoPR Агенция се стремим да създадем дългосрочна връзка с клиента
В PRoPR Агенция се гордеем с работата си и вярваме, че тя е от полза за успеха на нашите клиенти.
В PRoPR знаем как да “случваме” промяна. Нашият слоган е Your story we need to tell.
Основател на PRoPR
Ивет има успешна 12-годишна кариера в БНТ. Била e репортер в предаването “Добро утро”, водещ съдебен и криминален репортер в “По света и у нас”, основател и водещ на сегашния новинарски формат на сутрешния блок на БНТ и едновременно с това редактор и репортер в “Панорама”. Това й е дало изключителната възможност за личен контакт и интервюта с водещи световни и български политически и бизнес-лидери, хора на изкуството и културата. Сред тях по-известните са: Кофи Анан (в позицията му на генерален секретар на ООН), Колин Пауъл (в позицията му на Държавен секретар на САЩ), Жозе Мануел Дурау Барозу (в позицията му на премиер на Португалия), Франко Фратини (като министър на правосъдието на Италия), Юри Лужков, Роберт Стуруа, Стинг, Пако де Лусия, и др. Почти няма представител на днешната политически класа в България, когото Ивет да не е интервюирала лично.
Едно от най-стойностните й постижения е кампанията “Обединени медии”, на която Ивет е основател и говорител. Тя бе създадена, за да осигурява средства за чернодробни трансплантации на болни деца. За три години в рамките на кампанията се включиха всички големи български медии, бяха събрани над 8 милиона лева, бяха извършени трансплантации в чужбина на всички деца, които имаха нужда и бе изграден Център за пред- и постоперативно лечение в България на деца с подобни проблеми.
Една от дългосрочните цели на кампанията бе и лобиране за извършване на чернодробна трансплантация в България. Нещо, което също се превърна във факт. А също и дългосрочен ангажимент на държавата към проблемите на тези деца. Кампанията прерасна в Правителствен фонд за лечение на деца в чужбина. Била е отговорен редактор на всяко едно предаване на телевизията в изборната нощ от 2001 до 2011 година.
Ивет е завършила НАТФИЗ “Кръстьо Сарафов” със специалност “Публчина реч”, както и ТВ журналистика във ФЖМК на Софийския университет. Владее писмено и говоримо английски език и добре руски. Щастливо омъжена. Ивет беше медиен координатор и говорител на министър-председателя Марин Райков и на служебното правителство март-май 2013.
От март до ноември 2017 Ивет се присъедини към екипа на Фондация „Америка за България“ като Директор комуникации.
Корпоративен/Личен PR
Кризисисен PR
Това, което предлагаме, е есенция от години натрупан опит, организационни умения, изградена структура и екип от мотивирани, модерно мислещи професионалисти - всичко това, събрано на едно място и в услуга на една цел - Вашата.
Това е областта, в която PRoPR е в стихията си. Една от причините е биографията на някои от основните членове на екипа.
Ние комуникираме директно с водещи журналисти от основните медии, като имаме претенцията, че говорим на техния език. Имаме лични отношения с редактори и главни редактори на всички големи медии в България.
Работим на консултантски принцип с някои от водещите имена в българската журналистика.
Това е основната част на дейността на Агенцията. Най-важното е да бъдат постигнати дългосрочните комуникационни цели на клиента, затова ние градим устойчиви отношения с него. За да посгигнем тези цели, създаваме персонализирана комуникационна стратегия, съобразена със специфичната му сфера на дейност, като обединяваме трите основни измерения:
– позициониране на марката/личността
– менажиране на образа и присъствието му в публичното пространство
– кризисен PR мениджмънт.
Благодарение на социалните медии компаниите имат възможност да комуникират още по-бързо и адекватно със своите настоящи и потенциални клиенти и да постигнат много по-добра разпознаваемост на продукта си. Затова и поддържането на добра репутация в интернет е сред най-важните елементи от съвременния маркетинг. За компании, които искат силно присъствие в социалните мрежи, бърза и качествена директна комуникация с клиентите, PRoPR предоставя пълни услуги в сферата на Digital PR и цялостно управление на онлайн репутацията.
Традиционните пресконференции и фирмени партита отдавна са отживелица. Затова всяко събитие, с което искате да грабнете интереса на медии, партньори, клиенти или собствените си служители, трябва да носи свой индивидуален дух.
Изготвяме отделна концепция за всяко събитие, отразяваща конкретните цели, и даваме винаги нотка на нестандартност, за да наистина запомнящо се изживяване на гостите.
Корпоративната социална отговорност (CSR) означава компанията да работи за обществото. Изграждането на имиджа като социално отговорен бранд прави компанията по-харесвана от потребителите, служителите и контрагентите.
Всяка CSR кампания трябва да е изградена и планирана правилно, за да се използва пълният потенциал на активността – както за обществото, така и за компанията.
Изграждането на репутация на компанията като добър, лоялен и отговорен работодател е фактор за привличането на най-добрите кадри и за успешното израстване на организацията. Процесът на employer branding преминава през активна комуникация на вътрешно ниво и завършва с ефективно предаване на постигнатите успехи към външните публики.
Ефективната комуникация в организацията е основата, върху която се гради успешната компания. Ние помагаме на бизнеса да изгражда разбиране и доверие сред служителите към процесите в компанията. Добре планираните и управлявани комуникационни дейности спомагат за по-лесното постигане на поставените цели.
PRoPR работи за превенцията на ситуации, в които ще е необходим кризисен PR. Ние се водим от убеждението, че най-добрият Кризисен PR е именно липсата на кризисни ситуации. Това означава, че правим анализ на риска в рамките на цялостната комуникационна стратегия за отделния клиент и за всяко отделно задание. Спрямо този анализ изготвяме съответните правила и инструкции за поведение в случай на кризисна ситуация.
B2B комуникация
PRoPR подпомага връзките между отделни представители на компании и личности със сходна сфера на дейност. По този начин се създават условия за парньорства и сътрудничества, които биха били от полза за дългосрочните цели на нашите клиенти.
Това става чрез осъществяването на лични срещи, организирането на строго професионални официални и неофициални събития, конференции, бизнес-закуски, участия в различни изложения у нас и в чужбина и т.н.
Сферата на комуникациите е толкова динамична, колкото е висока и скоростта на развитие на технологиите. Това изисква от всеки професионалист да бъде добре подготвен и запознат с последните тенденции. Основните умения за комуникация с медиите пък са задължителни за всеки представител на бизнеса, ако иска да развива своята компания.
Затова PRoPR разполага с програма от обучения за работа с медиите, управление на социални мрежи, включително и най-голямата професионална мрежа в света LinkedIn.
PRoPR намира своята изключително богата мрежа от контакти за едно от най-ценните предимства на Агенцията. Ние можем да използваме тази мрежа в интерес на нашите клиенти.
Тази услуга обаче е ексклузивна и ние си запазваме правото да я извършваме само, след като се уверим в добронамереността на съответния клиент.
Мотив за това е фактът, че едно приятелство се гради с години, но може да бъде разрушено само за миг и от това могат да настъпят трайни вредни последици, както за нас лично, така и за останалите клиенти на Агенцията.
Консултации и изготвяне на рекламни материали
PRoPR предлага консултантски услуги във връзка с дизайна, изготвянето и отпечатването на различни рекламни материали и съдържание за уеб, необходими за изпълнението на дългосрочната комуникационна стратегия и специфичните задания. В това число влизат плакати, брошури, банери, флайъри, рекламни карета/страници, визитни картички, интернет-страници и др.
Можем да предложим изработването на тези материали, като за целта наемаме от Ваше име подизпълнители и ръководим целия процес “от-до”.
PRoPR осигурява връзки с различни обществени организации и представители на държавната администрация на различни нива. Инициира и подпомага дейности, които биха били от полза на клиента в съответната област.
Мониторинг и проучвания
PRoPR осигурява пълен мониторинг на динамиката на социалната и политическата ситуации, както и развитието на технологиите в България и в глобален мащаб във връзка със специфичното задание за всеки отделен случай.
PRoPR си партнира с водещи социологически агенции и различни консултантски компании и анализатори, което позволява да бъдат изготвени детайлни проучвания и разработени задълбочени анализи.
СБАЛАГ “Майчин дом” е най-голямата и най-стара АГ болница в България. Създадена преди 115 години, тя е еталон в грижата за женското и детско здраве. В “Майчин дом” работят най-добрите специалисти и поради тази причина там се насочват най-сериозните случаи. Болницата разполага с всички важни отделения, които позволяват качествено лечение и следене на здравното състояние на пациентки във всеки етап от техния живот.
През септември 2017 г. PRoPR пое цялата публична комуникация на “Майчин дом”. Работата на агенцията се състои в връзки с медиите, кризисна комуникация, дигитален маркетинг, вътрешна комуникация и отношения с партньори. За може би най-важното звено – връзките с медиите, екипът ни разчита на създаване и поддържане на стабилна отношения с ресорните журналист, което е гаранция за отразяване на положителните новини и съдействие с тях при кризи.
Благодарение на добрите контакти с журналистите PRoPR всеки месец организира участия в здравни медии или телевизии на специалисти от “Майчин дом”.
Работата на PRoPR включва и организиране на различни събития за болницата.
Още в първите месеци от работата с “Майчин дом” PRoPR участва в организацията откриването на изцяло реновираното последородово отделение, на което присъства здравният министър Кирил Ананиев. На събитието присъстваха десетки журналисти, а новината беше поместена и в централните новини на националните телевизии.
PRoPR организира и посещението на генералния директор на Световната здравна организация д-р Тедрос Гебрейесус, придружен от група делегати, в “Майчин дом”. Екипът изготви цялостен план и график на посещението, който да улесни както делегатите и представителите на Министерство на здравеопазването, така и екипа на болницата.
PRoPR активно поддържа сайта и всички профили в социалните мрежи на болницата.
В края на лятото на 2017 г. PRoPR агенция пое PR обслужването на една от водещите вериги супермаркети в страната – T MARKET. Компанията разполага с близо 70 магазина в цяла България. Ежедневно в магазините от веригата се обслужват над 75 хиляди клиенти. Компанията е част от холдинга MAXIMA GRUPE, който е лидер в търговията с бързообортни стоки в 5 държави в Европа.
Работата на PRoPR включва основно връзки с медиите: изготвяне и изпращане на прессъобщение, комуникация с тях, събития, договаряне на интервюта и партньорства. Агенцията участва и в изграждането на CSR политиката на компанията. Екипът ни комуникира с блогъри и лидери на мнение и изготвя материали за уебсайта и социалните мрежи на компанията.
Агенцията е част и от екипа, който води вътрешната комуникация, като изготвя материали за бюлетина за служителите, прави интервюта с тях, участва в създаването на концепции за различни събития и др.
Международен студентски театрален фестивал “Данаил Чирпански” е първото в България събитие само за дипломни и студентски спектакли на театрални академии от Европа и света. Фестивалът е посветен на любимия приятел и талантлив млад актьор Данаил Чирпански, който почина през 2016 г.
Екипът на МСТФ получи финансиране от програмата International Fund for the Promotion of Culture на ЮНЕСКО, а проектът е един от осемте избрани от общо 814 в целия свят.
Жури на фестивала бяха световно известните театрали: режисьорът Кама Гинкас, драматургът Деян Дуковски и Майя Праматарова, която е преводач, режисьор и драматург.
Първото издание на фестивала се проведе в Стара Загора от 1 до 7 октомври. За седмица градът на липите стана дом за 7 академии от Русия, Англия, Испания, Грузия, Гърция и България, които представиха своите дипломни спектакли, участваха в уъркшопи и съпътстващи събития, а накрая бе постигната главната цел на фестивала – създаването на общност между млади артисти от различни театрални школи, които продължават комуникацията и съвместните си проекти и днес.
Част от екипа на агенцията стои в основата на самия фестивал, като PRoPR пое и комуникацията с медиите, дигиталния маркетинг и промотирането на фестивала, както и консултацията и решенията за визията на всички рекламни материали на фестивала.
МСТФ “Данаил Чирпански” имаше 9 медийни партньори и над 100 публикации в национални и местни електронни и печатни медии. По време на предварителната комуникация бе проведена и специална активност в социалните мрежи, в която известни български артисти (актьори, певци, музиканти и др.) записваха селфи видеа, в които каниха своите последователи на фестивала.
Предизивкателство пред комуникационния екип бе посещаемостта на спектаклите в града, които бяха на чужд език с английски субтитри, заради което се залагаше много на връзките с местните медии и на социалните мрежи. В резултат по време на представленията имаше над 4000 души публика.
Партньори на МСТФ „Данаил Чирпански“ бяха: Министерство на културата, Драматичен театър „Гео Милев“, Община Стара Загора, Държавна опера Стара Загора, Читалище „Родина“, ОББ, “Софарма” АД, минерална вода „Пирин Спринг“, “Загорка” АД, Американска фондация за България, Ориндж Център, Център за българска култура и традиции – Сиатъл и много частни лица, Premier Studio и Devil Cinema.
PRoPR разработи цялостната комуникационна стратегия на Американския университет в България за една година. За целите на нашето сътрудничество подготвихме годишна концепция, която включва връзки с медиите, специални събития, комуникация с потенциалните студенти и техните родители, както и вътрешна комуникация между служителите на университета и студентите. Значимо място в комуникационната стратегия беше отделено на онлайн позиционирането в различните канали предвид специфичното таргетиране на младежката аудитория.
PRoPR пое изцяло връзките с националните медии, в резултат на което за една година имаше стотици публикации във водещи издания за различните инициативи и събития на университета.
Част от работата на PRoPR за АУБГ включваше и създаването и изпълнението на стратегия за кризисна комуникация по различни поводи, свързани с проекта.
Kaliakria Resort е един от най-впечатляващите комплекси на Северното Черноморие. Той е построен през 2007 г. От тогава до днес PRoPR работи по изграждането на публичния образ на комплекса и увеличаване разпознаваемостта му, което да доведе до продажба на апартаменти и голям брой гости през активния сезон.
PRoPR се грижи за връзките с медиите, като през годините множество пъти е организирала медия турове за ключови журналисти и блогъри, които да посетят комплекса. Агенцията изготвя всички текстове за медиите и за собствените канали на комплекса, както рекламни послания.
Като част от работата на PRoPR са и комуникационните активности за ресторанта в комплекса El Balcon Del Mundo.
Агенцията поддържа и социалните мрежи на Kaliakria Resort, като резултатите от това са близо 14 000 последователи във Facebook, придобити без допълнителни реклами, и огромен брой интеракции от феновете.
Детски базар на професиите 2016
Българската мрежа на Глобалния договор на ООН организира за втори път “Детски базар на професиите”. Събитието е част от проекта “Гордея се с труда на моите родители”. PRoPR Агенция беше ангажирана с осъществяването на връзки с медиите, включително договаряне и координиране на медийни партньорства.
“Детският базар на професиите” се проведе на 25 и 26 ноември в Националния дворец на културата. В двата дни над 40 специалисти от различни сфери се срещнаха с децата. Чрез лекции, практически кътове, демонстрации, 3D принтер, макети, книжки и други интересни инсталации специалистите представиха своите професии на най-малките. А представител на PRoPR беше водещ на откриващото събитие.
PRoPR изготви и разпространи 3 прессъобщения и покана за медии. Екипът на агенцията координира и участията на организаторите в медиите. В резултат броят на публикациите за базара е близо 80 (новини и интервюта).
И през двата дни на Детския базар на професиите присъстваха стотици деца и родители.
Турнир по спортна стрелба „Софарма“ и състезание за медии „Не-Димящи дула“
Фармацевтичната компания “Софарма” АД организира турнир по спортна стрелба съвместно със стрелкови клуб “Левски-Софарма” за втора поредна година. PRoPR се зае с осъществяването на връзки с медиите, както и с цялостната комуникация на турнира. Проведе се и състезание за медии “Не-Димящи дула” с подкрепата на Tabex. В него взеха участие 18 представители на водещи български медии, а събитието бе отразено с над 40 публикации.
През 2016 г. двата турнира се състояха отново, а развитието им е факт. Този път в състезанието “Не-Димящи дула” се включиха над 30 журналисти, както и министърът на младежта и спорта Красен Кралев. Участниците в надпреварата за медии допринесоха за постигането на комуникационните цели – турнирът и каузата му се популяризираха сред състезатели, спортни журналисти и широката общественост, а финалистите отново имаха възможността да застанат рамо до рамо с изявените български стрелкини Мария Гроздева и Антоанета Бонева.
Броят на медийните публикации за турнира също нарасна до над 50 материала.
Визуалната комуникация на турнира и през двете години беше съобразена със стилистиката, наподобяваща най-големите глобални спортни събития – световни първенства и олимпийски игри. За целта бяха използвани прецизността на стилизираните фигури и „плоския“ дизайн. Така се създаде по-добра атмосфера за провеждане на състезанието, а при пристигането на журналистите се постигна силен контраст с лошите условия на българските стрелбищни комплекси.
Предизвикателството пред PRoPR Агенция беше наличието на бранд в името на целия турнир – често срещана пречка за отразяването на събитие, без да има допълнителни инвестиции за реклама или платени публикации.
Реалността е 3D – TechnoLogica
Една от най-големите технологични компании у нас ТехноЛогика ангажира PRoPR Агенция за комуникационно събитие за представянето на новото партньорство между българската фирма и Dassault Systèmes (3DS).
Събитието протече под надслов Реалността е 3D и беше насочено към представители на медиите и специални гости. Темата е взаимствана от основното послание на 3DS, за чийто официален представител за България беше избрана ТехноЛогика. Всеки от елементите на събитието беше максимално “триизмерен” и даде възможност за активно участие от страна на гостите.
Работата на PRoPR Агенция беше свързана с изработването на концепция за събитието, изградена около идеята, че реалността винаги е 3D и новите технологии помагат на живота и бизнеса днес. Агенцията отговаряше за цялостната организация, активната комуникацията с представители на технологични и бизнес медии (преди, по време и след събитието), подготовка на текстове за събитието и др. Дейностите по подготовка на събитието следваха предварително създадената концепция за него, като залата беше разделена на различни пространства, които създадоха истинско 3D преживяване за участниците.
PRoPR Агенция беше отговорна за създаването и управлението на YouTube канал на ТехноЛогика. Видеата, които бяха показани, може да бъдат намерени тук.
CEED Global Conference 2016
PRoPR Агенция бе партньор на 10-годишнината на глобалната конференция на CEED, която събра над 350 предприемачи, инвеститори и бизнес консултанти от 14 държави от цял свят. Събитието се проведе на 14 април 2016 г. в Sofia Tech Park под мотото “Готови ли сте за следващото десетилетие?”. CEED Global Conference бе организирана от CEED Bulgaria, част от глобалната мрежа на CEED.
Конференцията събра на едно място практици от цял свят, които да дискутират най-новите тенденции в сферата на развитието на бизнеса, предприемачеството, технологиите, стартъп възможностите и инвестициите. Събитието имаше за цел да обедини цялата българска предприемаческа екосистема и да насърчи сътрудничеството и координацията между всички организации, които работят в тази сфера.
PRoPR Агенция отговаряше за комуникацията с медии и блогъри, изграждане на онлайн репутация в социалните мрежи, поддържане на блог и цялостна концепция и изработка на визуалните елементи за събитието и рекламните материали. В резултат от работата на Агенцията за конференцията имаше 12 медийни партньори сред водещите бизнес медии у нас, над 20 авторски публикации, както и 11 интервюта с лектори преди и по време на конференцията в национални печатни, електронни и онлайн медии.
Чрез създаденото събитие в социалната мрежа Facebook се достигна до 33 000 души за 1 месец. В Twitter отразяването на конференцията достигна до близо 158 000 души за 15 дни. Събитието бе излъчвано пряко и онлайн.
Повече информация за събитието можете да намерите на ceedglobalconference.com и facebook.com/CEED.bg.
Обучение “LinkedIn – ефективна комуникация за твоя бизнес”
PRoPR Агенция предлага специализирано практическо обучение за стратегическа работа с професионалната социална мрежа LinkedIn за служители и мениджъри. “LinkedIn – ефективна комуникация за твоя бизнес” е подходящо за малки и големи групи и протича в рамките на три астрономически часа.
Обучението включва следните теми, пречупени през спецификата на конкретния бизнес:
Запознаване с основните функционалности и принципи на LinkedIn;
Оптимално изграждане и поддържане на личен профил в LinkedIn;
Ефективна употреба на групите в LinkedIn;
Фирмени страници в LinkedIn – какво трябва да знаем и как да ги управляваме;
LinkedIn Pulse като начин за печелене на разпознаваемост и привличане на клиенти;
Интегриране на LinkedIn с останалите комуникационни канали на бизнеса;
Практическа работа: Изграждане на реална стратегия за развитие на присъствието на бизнеса в LinkedIn.
Водещ на курса е Александър Кръстев, който е част от екипа на PRoPR Агенция от началото на 2007 г. Той е магистър по Публична комуникация със специализация в областта на блоговете и социалните медии и развива успешни комуникационни канали в онлайн среда вече повече от 10 години.
В момента е хоноруван преподавател по дисциплината “Социализиране на бизнес комуникацията – LinkedIn” в магистърска програма на Нов български университет. Автор е на първата българска специализирана е-книга „LinkedIn – Социалните контакти в полза на бизнеса“ през 2010 г. За изготвената и реализирана комуникационна стратегия около книгата получава наградата „PR Студент на годината“ от Българското дружество за връзки с обществеността.
Популяризиране на мобилното приложение Ex Smoker
“Tabex® е най-ефикасната фармакотерапия за отказване от тютюнопушенето”, доказа независимо проучване на новозеландски учени от 2014 г. Изследването провокира компанията “Софарма” АД да създаде безплатното мобилно приложение Ex Smoker като персонален помощник в борбата с вредния навик.
Подобно приложение изискваше активна комуникация онлайн, с което бе ангажирана PRoPR Агенция в рамките на едногодишна кампания. Тя имаше за цел да помогне на пушачи, които искат да спрат цигарите, да намерят мотивация и подкрепа в лицето на Tabex® и Ex Smoker, за да направят важната крачка; да повиши информираността за възможностите на приложението; да подбуди диалог в интернет и в медиите за проблемите, свързани с тютюнопушенето.
Посланията в кампанията бяха насочени към пушачи и техни близки от цялата страна, включително и деца и подрастващи. Целева група бяха здравни и технологични журналисти в онлайн медии, както и блогъри, които се ползват с голямо доверие сред идентифицираната аудитория.
Създадохме блог, в който събрахме най-важната информация за продукта и приложението. Разказвахме личните истории на хора, които отказват пушенето, публикувахме статистически данни за навиците на пушачите, както и множество материали със съвети за справяне с никотиновата зависимост и т. н.
Във Facebook страницата на Tabex® комуникирахме ясно и целенасочено посланията на кампанията, за да бъде тя максимално полезна по пътя към здравословния живот. Организирахме и няколко игри за крайните потребители, които имаха за цел да увеличат последователите и да представят по интересен и забавен начин информация за приложението и продукта. И във Facebook, и в Twitter налагахме използването на #ExSmoker като разпознаван хаштаг.
Първата стъпка за комуникация с блогъри и журналисти беше да се представи приложението на специално събитие “Вечер без цигарен дим”. То се осъществи преди официалното пускане на Ex Smoker, а на гостите беше даден ексклузивен достъп до приложението. По този начин ги ангажирахме с последната стъпка, а така също им дадохме възможност да предложат начини за подобрение.
Основният измерител за успеваемостта на кампанията бе броят изтегляния на приложението – над 2100 до 31 декември 2015 г. общо за iOS и Android устройства. Другият много важен фактор за успеха бе, че общият среден обхват на публикациите във Facebook бе увеличен с над 300%, без използване на платена реклама.
За тази кампания PRoPR беше наградена с ПР Приз в категорията „Онлайн проект“, връчван от БДВО.
Национална кампания за мъжко здраве „Отиди на преглед“
PRoPR Агенция реализира за Българското урологично дружество Националната кампанията за мъжко здраве “Отиди на преглед”. Инициативата бе фокусирана върху заболяването доброкачествената простатна хиперплазия (ДПХ) и целеше разясняване на ползата от навременното й диагностициране и лечение, както и рисковете от забавянето им.
След първата много успешна серия от срещи през 2012 и 2013 година, когато бяха проведени повече от 100 образователни лекции на уролози и лични лекари пред граждани в различни населени места в страната, през 2015 г. инициативата бе проведена за втори път с над 80 срещи.
Целта на “Отиди на преглед” бе да насърчи мъжете над 50 години да обърнат внимание на симптомите, причинени от увеличаване на простатата, и да посетят личния си лекар или специалист-уролог за компетентна помощ, а не да се опитват да се лекуват сами.
Ангажиментът на PRoPR около кампанията включваше пълния процес по организация и координация на срещите, както и комуникация с национални и регионални медии около провеждането на всяко едно от събитията.
Traincamp.me – българският стартъп, който оптимизира обучението по маркетинг и IT
Умен и лесен инструмент, благодарение на който можем да изучаваме технологиите бързо и удобно. Това е концепцията, зад която се обединяват четирима младежи от София в края на 2014 г., за да създадат traincamp.me.
Проектът Edtech е насочен към дизайнери, софтуерни разработчици, стартъп предприемачи и експерти по дигитален маркетинг, които сега започват или искат да се развиват допълнително в своя сектор, както и към всеки с интерес да се самообучава в тези сфери.
През юли 2015 г. Traincamp.me се присъедини към най-големия европейски образователен акселератор Emerge Education. Родният стартъп бе избран да се включи в четвъртия сезон на 90-дневната програма заедно с други 5 екипа от общо над 200 кандидатствали проекти от цял свят.
За по-активното навлизане на Traincamp PRoPR изготви комуникационна стратегия от няколко етапа, насочена към няколко целеви аудитории. Работата на агенцията включваше още първоначална и последваща комуникация с медиите, активно онлайн присъствие за стартъпа чрез блог и Facebook, Twitter и LinkedIn комуникация, работа по оптимизиране на участията на екипа в различни видове събития.
Още за TrainCamp.me можете да видите тук.
Първият музикален подлез в София, осъществен от инициативата ПОдЛЕЗНО
Първият софийски музикален подлез между бул. “Цариградско шосе” и ул. “Ал. Жендов” беше открит на 30 юни 2015 г. Проектът е дело на инициативата ПОдЛЕЗНО и, както останалите акции на младежите, има за цел да направи градската среда по-удобна и по-красива за всички.
PRoPR агенция беше PR партньор на проект “ЖЕНдоВ” и помогна за по-широкото медийно отразяване на цветната инициатива. Вследствие на нашата работа за музикалния подлез има повече от 70 публикации в местни и национални печатни и електронни издания, както и репортажи за ПОдЛЕЗНО в национални телевизии.
Новините за “ПОдЛЕЗНО” можете да следите тук.
Гостуването на Георг Кел и проектът „Отговорният избор“ – когато бизнесът те учи как да пазаруваш отговорно
Компаниите имат важна роля в решаването на значими обществени проблеми, дори невинаги да си даваме сметка за това. Наличието на непрозрачни практики за защита правата на потребителите, неетичен маркетинг, увеличаване на консуматорското поведение, неинформиран и неосъзнат избор на потребителите за стоките и търговските марки – това са само някои от предизвикателствата, с чието решаване се заеха няколко български компании в рамките на инициативата на Българската мрежа на Глобалния договор на ООН „Отговорният избор“.
Стартът на кампанията бе даден на 3 април 2015 г., а на церемонията присъства лично и директорът на Глобалния договор на ООН Георг Кел. По-рано през деня Кел и председателят на Националния съвет на Българската мрежа на Глобалния договор на ООН Сашо Дончев подписаха Меморандум за разбирателство между Глобалния договор и Българската мрежа.
Като експертен PR партньор на инициативата “Отговорният избор” PRoPR бе ангажирана с комуникацията с медиите за анонсиращата пресконференция и гостуването на Георг Кел у нас. Освен новини за кампанията във водещи медии, сред които Bulgaria OnAir, Сега, Дневник, сп. Твоят бизнес и CSR.bg, осигурихме индивидуални интервюта с директора на Глобалния договор за БНР, сп. Мениджър, Bulgaria OnAir, Канал 3 и CSR.bg.
Повече за инициативата „Отговорният избор“ можете да научите тук.
Social Media: PRoСъвети за по-добро поддържане на Вашата Facebook страница
Корпоративната Facebook страница през последните години става все по-важна в очите на потребителите, много често дори е предпочитан избор за намиране на информация от фирмения сайт.
В този документ ще откриете няколко прости, базови правила за управление на страниците, които ще ви помогнат в по-добрата комуникация с феновете във Facebook. В случая под “корпоративни страници” имаме предвид не само официални страници на компании, но и страници на брандове и community-страници, свързани с определени каузи на фирмата.
Научете повече за това какво трябва да бъде съдържанието на страницата ви, кое е правилното време за публикуване, как да изградите цялостната си стратегия и вижте 5 неща, които да не правите (плюс още 5, които задължително трябва да опитате)!
Изтеглете наръчника „PRoСъвети за Facebook страници“ от този линк!
Ако наръчникът ти е харесал, можеш да се абонираш за следващите полезни документи от тази форма:
Абонирайте се за нашите наръчници PRoPapers и се присъединете към останалите 1 935 професионалисти, които избраха да ги получават директно на своята поща
Компанията ви има ли обслужваща PR агенция? Да Не Не знам Работя в PR агенция
Ако имате нужда от професионална помощ за управлението на вашата корпоративна Facebook страница и останалите канали в социалните медии, можете да ни пишете на pr@pr-o-pr.com
“Свободата на сигурността” – успешната бизнес история на VIP Security
“Свободата на сигурността” е мотото, предложено от PRoPR, с което VIP Security подписва и до днес своята успешна бизнес-история. Клиент на агенцията от самото й създаване, VIP Security е най-голямата компания за услуги за сигурност в България.
Компанията успешно се наложи като лидер в своя сегмент и благодарение на сътрудничеството си с PRoPR. Агенцията има ключова роля при избирането на VIP Security за купувач на дъщерна фирма за инкасови услуги на UniCredit Bulbank през 2007 г. Това все още е най-голямата сделка по придобиване в сектора “Сигурност” в България. PRoPR изцяло консултира изготвянето на документацията за конкурса по избора на купувач в частта й за вътрешнокомуникационната стратегия при процеса след придобиването – основния критерий за оценка на финалния етап, както и графичното оформяне и представяне на цялата документация.
На втората година от съвместната ни работа VIP Security бе избрана в класацията Superbrands на годината. Компанията и нейният собственик имат трайно присъствие в българските медии и са разпознаваеми като уважаван източник по въпросите на сигурността.
Във връзка с 10-годишнината на компанията беше направен цялостен ребрандинг на компанията. Като първа стъпка от официалното представяне на “новото лице” на фирмата новото лого имаше своята премиера по време на концерта на Мадона в България. Като лидер в областта на охраната на масови мероприятия VIP Security бяха натоварени с мерките за сигурност. Специални банери с новото лого на компанията бяха окачени на всички ограждения за сигурност около стадиона, където се провеждаше концертът. Това стана повод маркетинг-мениджърът на световната звезда да се пошегува, че VIP Security са по-добре позиционирани на събитието, отколкото спонсорите на самия концерт. Премиерата в бизнес-общността беше на 5-тата годишна среща между правителството и бизнеса, организирана от Капитал и КРИБ – най-престижното бизнес-събитие на годината. VIP Security беше един от партньорите.
От тук до тук
Съвместната ни работа стартира с амбициозната задача да се наложи имиджа на VIP Security като “различната” охранителна компания. Огромно предизвикателство преди повече от 5 години, във времена, в които охранителният бизнес се асоциираше с мутри, престъпници и/или бивши полицаи и военни. Запазена марка на този сегмент в съзнанието на хората бяха черни фланелки, яки гърбове, дебели вратове и къси подстрижки.
Днес VIP Security е най-голямата българска компания за услуги за сигурност. Разпознаваема е като “различната” в сегмента. Безспорен лидер в охраната на ценни пратки и товари. Безспорен лидер в областта на охраната на масови мероприятия и личната охрана.
Employer Branding на VIP Security
През годините PRoPR изгради позитивен имидж на работодателската марка на VIP Security. Компанията има почти 5000 служители и екипът на агенцията се грижи изцяло за вътрешната комуникация. PRoPR създаде цялостна стратегия за комуникационните процеси и дейности с цел да мотивира настоящите служители и да привлече талантливи професионалисти.
Отговаряхме за подготовката на регулярен вътрешен нюзлетър, който включва всички новини в компанията, достижения и професионални съвети за служителите. Стратегията ни включваше също организирането на корпоративни събития за служителите и техните семейства, подготовка на практически наръчник за нови служители, презентации и материали за пресата за участието на VIP Security в HR форуми, както и изпълнение на медиен план – създаване на публикации и организиране на интервюта в избрани издания, в които да бъдат представени позитивните аспекти на VIP Security като работодател и др.
Опознайте Поколението Y
Родени са между края на 70-те и края на 90-те. След като завършат университета, бързо започват работа на пълно работно време, наемат и купуват домове и много често спестяват своите доходи. Харесват безплатното съдържание, всичко “социално” и особено това, което им е “по мярка” (разбирайте – напълно персонализирано). В момента са най-активната част от населението у нас и по данни на Националния статистически институт наброяват близо 1,8 млн. души.
Запознайте се с “Поколението Y” и изберете най-добрата маркетингова стратегия, с която да ги направите потребители на своите продукти!
Изтегли наръчника „Опознайте Поколението Y“ от този линк!
“Солидарност с възрастните” – когато идея се превръща в кауза
Тинк-танк “Солидарност с възрастните” е фондация, създадена с основна цел да подобри устойчиво отношенията между поколенията у нас, да запази тяхната цялост и да работи за развиването на модели и добри практики за изграждането на качествени социални услуги и грижи за възрастните хора в България.
“Солидарност с възрастните” провежда и представя изследвания, анализи и съвети по основни въпроси, засягащи пълноценния живот на възрастните хора у нас. Главната функция на организацията е да помогне на общините, правителството и всеки отделен човек да разберет и направят информиран избор за проблемите, свързани с интеграцията на възрастните хора.
На пресконференция по случай 1-ви октомври, обявен от ООН за Международен ден на възрастните хора, членове на организацията представиха част от проблемите на възрастните у нас. Повечето от ежедневните проблеми, които възрастните хора посочват, могат да бъдат решени чрез промяна на обществената нагласа към тях. Затова организацията стартира инициатива “Аз уважавам възрастните”, в която гражданите изразяват своята отговорност за солидарно отношение към хората от третата възраст.
Инициативата има за цел да създаде дългосрочни работещи практики за подобряване на живота и усещането за достойнство на възрастните. Тя е насочена към гражданите, институциите и бизнеса. Всички желаещи да станат част от инициативата или да се включат с идеи и предложения за разрастването и популяризирането й, могат да пишат в специалния форум към Facebook страницата на “Солидарност с възрастните”. Като част от инициативата са подготвени стикери “Тук уважаваме възрастните” за търговски обекти, болници, институции и значки “Аз уважавам възрастните”, чрез които всеки може да изрази своята съпричастност към подобряването на настоящата ситуация. Организацията предложи и харта, в която са описани 6 основни принципа на “уважение, толерантност и проактивност” към възрастните хора, които лично да ангажират всички желаещи да бъдат по-активни в отношението си към проблемите на възрастните хора.
“Солидарност с възрастните” е организация с нестопанска цел и работи независимо от политиката на правителствата и политическите партии.
Екипът на PRoPR Агенция се включи активно в етапа на учредяване на фондацията, като участва в създаването и изясняването на основните принципи на работа и цели на „Солидарност с възрастните“. Агенцията участва и в създаването на концепцията на инициативата „Аз уважавам възрастните“. Част от ангажиментите на агнцията беше и дизайнът на всички нужни печатни и дигитални материали за организацита и инициативата. PRoPR организира пресконференцията за обявяването на учредяването на „Солидарност с възрастните“ и представяне на резултатите проучване на проблемите на възрастните хора у нас.
Международен хип-хоп фестивал Groove Masters 2014
PRoPR Агенция беше PR партньор на първото издание на международния хип-хоп фестивал Groove Masters, който се проведе между 26 и 28 септември 2014 г. в Стара Загора. Организатори на събитието са Oбщина Стара Загора, Туристически информационен център и AFTH CREW.
Groove Masters 2014 събра на едно място най-добрите български и европвйски брейк танцьори, музиканти и диджеи. Основното събитие на фестивала ще бяха т.нар. брейк битки, в които се включиха 13 групи от България, Русия, Гърция, Сърбия и Турция, а съдии на битките между отборите бяха едни от най-добрите хип-хоп танцьори в Европа. Те опредлиха българския отбор Monstribe за победител в батълите с награден фонд от 1000 евро, което е една от най-големите материални награди, връчвани за такива състезания в България.
Основната цел на Groove Masters е да помогне за развитието на хип-хоп културата в Стара Загора и България. В рамките на фестивала беше открита и изложба с над 40 плаката от хип-хоп събития в България от последните 13 години, подредени в хронологичен ред.
PRoPR Агенция беше отговаряше за комуникацита с медиите и медийното отразяване събитието. В резултат за фестивала има повече от 130 публикации в местни и национални печатни и онлайн издания, вестници, както и репортажи в Groove Masters в национални телевизии.
Използвани са снимки на Ралица Стоянова и Lavina X.star.ska
Бизнес събитията на Икономедиа
PRoPR Агенция е ексклузивен PR партньор на всички събития, организирани от Икономедиа, издател на бизнес седмичника Капитал и Dnevnik.bg. Събитията са платформа за успешна комуникация между бизнеса, институциите и чуждите инвеститори и предлагат възможност за обмяна на идеи, стратегически опит, иновативни решения, както и за създаване на широк кръг от контакти за представителите на различните бизнес индустрии.
PRoPR съдейства на екипа на Икономедиа с цялостна комуникация на събитията с медиите, от планиране на комуникацията, изпращане на първоначална информация за събитието и лекторите, допълнителното осигуряване на комуникация с организаторите от Икономедиа, до съдействие при работата на журналистите на място по време на събитията. Сред най-важните събития, по които PRoPR партнира на Икономедиа, са традиционните годишни срещи “Бизнесът и правителството”, конференциите “Сливания и придобивания и дялово инвестиране в България и региона” и едно от най-големите събития в региона за дигитален маркетинг и предприемачество DigitalK.
В рамките на партньорството на PRoPR с отдел “Събития” в Икономедиа, агенцията участва също в стратегическото планиране и подготовка на мероприятията с идеи и know-how. Агенцията оказва съдействие и при управление на каналите за комуникация на събитията в социалните мрежи.
Повече за събитията на Икономедиа може да научите на техния сайт.
Звездите на Метро 2014
“За всеки, който разкрива човешкия облик на бизнеса”
Кампанията “Звездите на МЕТРО”, осъществена в периода април-юли 2014 г., е насочена към независими предприемачи или собственици на малък или среден бизнес в България, които осъществяват социално отговорни проекти. Веригата за търговия на едро МЕТРО Кеш енд Кери България отличи “звездата” на малкия и среден бизнес в страната и връчи голямата награда на кампанията на стойност 20 000 лв.
Усилията, енергията и ентусиазмът, които независимите предприемачи влагат в ежедневната си работа, са това, което вдъхновява МЕТРО да бъде техен партньор и да работи в тяхна подкрепа. PRoPR Агенция подкрепя тези идеи на световния бранд и затова прие осъществяването на кампанията и като своя кауза. В нея най-важни бяха разказаните от участниците истории, което пък е нашата основна страст.
Агенцията отговаряше за разпознаваемостта на кампанията на национално и местно ниво с цел увеличаване на броя на участниците, избирайки възможно най-индивидуален подход за комуникация за всеки от регионите. Част от работата на PRoPR беше бюджетиране и планиране на публикации в регионални и национални медии и консултиране на позиционирането на кампанията в социалните медии.
Още за Звездите на Метро 2014
Пресконференция за обявяването на конкурса за архитектурен проект за Collider Activity Center
Мултифункционална офис-сграда и пресечна точка за най-активните и иновативни хора в София с площ от 8000 кв. м и повече от 15 милиона лева инвестиция. Така може да се опише в едно изречение идеята за Collider Activity Center, построен след голям международен архитектурен конкурс.
През 2013 PRoPR беше наета от Walltopia, глобален лидер в иновациите и производството на стени за катерене, за организацията на събитие, с което да бъде представен конкурсът пред медиите. Бизнес закуската се проведе в Grand Hotel Sofia, а новината беше отразена от водещи икономически и архитектурни медии в България.
Повече информация за събитието и самия проект можете да прочетете тук.
Дизайн и корпоративна индетичност
Корпоративната идентичност на една компания е сред основните елементи за общуване с клиентите. Тя дава рамки на начина, по който потребителите ще ви възприемат и задава посоката, в която ще се развива визуалната комуникация през следващите години.
PRoPR Агенция многократно е участвала в изграждането на визуална корпоративна идентичност за свои клиенти, включително и големия ребрандинг на компанията за услуги за сигурност VIP Security през 2010 г., цялостна визия за проектите Capital City Center – Пловдив и Natural Beauty Products, брошури, каталози и други рекламни материали.
Съвместното портфолио на PRoPR и Moire можете да видите тук.
Сдружение “Приятели на Докторската градина” е неправителствена организация, която работи за стимулиране на гражданското участие в опазването на историческото и културното наследство на парка “Докторски паметник”. Като организация, регистрирана в обществена полза, сружението насърчава доброволчеството и осъществяването на граждански инициативи, които ще превърнат парка в любимо място за общността, а също така, набира материални и финансови ресурси, необходими за поддръжане и подобряване облика на парка. “Приятели на Докторската градина” организират периодично различни тържества за любителите на парка и техните деца. Традиция са отбелязването на “Хелоуин” и Коледа с детски празници, а през годините неколкократно са организирани концерти на открито за класическа музика с участието на учениците на Националното музикално училище “Любомир Пипков”, което се намира в непосредствена близост до парка.
PRoPR е част от “Приятели на Докторската градина” и като такъв подпомага организацията с медийна комуникация и подготовка на дизайна на рекламни материали за събитията на стружението.
Не пропускайте да харесате фен-страницата “Приятели на Докторската градина” във Facebook.
Медиен панаир във Факултета по жунралистика и масова комуникация (2006-2012)
“Журналисти по теория, журналисти на практика” е първият по рода си в България Медиен панаир. Той се провежда шест поредни години от 2006 до 2012 г. във Факултета по журналистика и масова комуникация на Софийския университет “Св. Климент Охридски”. Медийният панаир се организира от фондация „За ново партньорство в журналистиката“ и PRoPR.
Идеята на проекта е да срещне теорията и практиката – двете неделими части в обучението на бъдещите журналисти, PR специалисти и книгоиздатели. Така, както се случва в модерните университети на цяла Европа. В рамките на Медийния панаир в залите на Факултета по журналистика се случва именно тази среща под формата на дискусии по актуални теми, медийни презентации, срещи с практикуващи журналисти, лекции на изявени експерти от сферата на комуникацията, медийни работилници, конкурси и научна конференция под мотото “Журналисти по теория, журналисти на практика”.
През всички години PRoPR участва активно в целия процес на организиране и провеждане на събитието: в подготовката на програмата, избора на теми и участници в различните формати на събитието, комуникацията с гостите, модериране на програмата през цялата седмица на провеждането на Панаира. Екипът на PRoPR е основен идеен двигател на дизайна и изработката на всички печатни и рекламни материали за събитието, поддържането на блога на Панаира и комуникацията в социалните мрежи.
За PRoPR Медийният панаир е повече от обикновен ангажимент, той е дълбоко личен проект и кауза. Медийният панаир е първото голямо събитие на PRoPR след създаването й, голяма част от екипа на агенцията става част от PRoPR именно след I и II Медиен панаир (2006 и 2007 г). Ние вярваме, че качественото образование е отговорност на всички граждани, а Медийният панаир е един от нашите начини да работим за по-доброто образование в България днес.
Пресслужба на Служебното правителство на Марин Райков (март-май 2013)
Екипът на PRoPR Агенция работи заедно със служебното правителство, застъпило на 13 март 2013 г., като на практика по-голямата част от екипа покриваше задълженията на негов пресофис.
Това се случи, след като Ивет Добромирова бе поканена от президента Росен Плевнелиев да поеме функцията на медиен координатор и говорител на министър-председателя Марин Райков и неговото правителство.
“100-те най-богати в България”
PRoPR бе ангажирана от в. „Пари” да изгради медийна стратегия във връзка с популяризирането на класацията на вестника “100-те най-богати българи”.
Едно от големите предизвикателства пред екипа на PRoPR във връзка с представянето на класацията “100-те най-богати българи” на в. „Пари“ беше изключително краткият срок, в който трябваше да се реагира. Компанията бе поканена за партньор на събитието на 19 ноември. Първоначалният срок за публикуване на списанието беше 2 декември, а впоследствие бе удължен до 7 декември.
На практика екипът на агенцията имаше 11 дни, за да измисли и проведе кампания, която да популяризира изданието.
Останалите предизвикателства пред тази кампания най-общо бяха три.
Да се “продаде” конкурентен продукт, какъвто е вестник “Пари”, на останалите медии.
Да се информират медиите за класацията, без да се дават имената на първите от класацията, за да има интерес и към излизащото издание.
Накрая, но не и на последно място – предизвикателство беше да се представи класацията като най-сериозната и вярна такава в българското медийно пространство. И това на фона на сп. „Форбс“, което само няколко седмици преди това представи първото си издание със своята класация на най-богатите.
Резултатът е над 149 публикации и медийни изяви. Списанието с класацията беше изключително търсено още в деня на излизането му и на много места беше изчерпано в този ден, тъй като разпространителите се оказаха неподготвени за големия интерес към него.
Класацията на в. “Пари” придоби легитимност на единствената класация за богатите в България. Дори и без да се споменава вестника изрично, при самото споменаване на КЛАСАЦИЯТА всички се сещат именно за тази класация, като никой дори и не се сеща за наскоро излязлата на Форбс.
Големите срещу големите
PRoPR бе ангажирана от 5-те водещи чуждестранни кантори в България (DLA Piper, CMS Cameron McKenna, CMS Reich-Rohrwig Hainz, Wolf Theiss, CHSH Cerha Hempel Spiegelfeld Hlawati) във връзка с атаката срещу тях от страна на всички големи водещи български адвокатски фирми. Те стартираха дело пред Комисията за защита от конкуренцията с твърдението, че чуждестранните им колеги нарушават българското законодателство. Чуждестранните адвокати от своя страна защитават тезата, че българското законодателство е в противоречие с европейските директиви.
Още на първия месец благодарение на PRoPR казусът намери място в двете най-влиятелни бизнес медии „Дневник“ и „Капитал“, като и на двете места изданията защитиха позицията на чуждестранните адвокати. В „Дневник“ статията беше на първа страница. Съдебният репортер на изданието публикува и коментар в посока, че българското законодателство следва да бъде синхронизирано с европейското. Въпреки че съдебните дела по казуса вътре в страната завършиха с променлив успех, чуждестранните адвокати бяха разпознати от широката общественост като “добрата” страна в спора. Това беше изключително важно, тъй като спорът бе пренесен в Европейската комисия, която започна наказателна процедура срещу България и впоследствие държавата ни беше принудена под натиск да промени законите си в защита на интереса на чуждестранните адвокати.
Въпреки чувствителността на българите към Европа и широко ширещото се мнение, че от “там ни наказват с право и без право”, оценките относно това дело сред масовата общественост са, че чуждестранните адвокати са потърпевши на лобистки ретроградни сили, които с поведението си вредят на държавата и нейния европейски път. Българското законодателство беше променено в полза на чуждестранните адвокати.
Ето накратко и тяхната оценка за нашата работа по казуса:
Ivet, I think you did a great job and we got the coverage we needed in BG.
Peter Valert Partner
DLA Piper, Prague
Немски ресторант „Баден“ (2011)
В рамките на няколко месеца София имаше своя автентичен немски ресторант с вкусови изкушения, характерни за Югозападна Германия – Baden. На нас се падна удоволствието да „облечем“ цялото усещане, което гостите на ресторанта да почувстват, в подходяща опаковка.
Направихме подробно изследване на историята на региона, чието име носи заведението – Баден-Вюртемберг, разгледахме и самия ресторант и след това подбрахме подходящите корпоративни цветове: жълто и червено, като двата цвята във флага на Република Баден, създадохме лого с грифона около стилизиран щит (отново препратка към герба на Република Баден), както и изискано и стилизирано меню, което да комуникира максимално с изчистеността на интериора в ресторанта.
Повече подробности за работата ни по проекта можете да видите в специалната публикация в блога ни.
Дейността на наземните оператори по летищата е регулирана със закони и правила и в България компаниите, които извършват тази специфична дейност, подлежат на специален режим на лицензиране с определени условия. Дейността на наземните оператори е свързана тясно със сигурността и качеството на обслужване и е от особено значение, както за крайния потребител – в лицето на всеки един пътник, така и за компанията-клиент – в лицето на авиокомпанията, чиито самолети също трябва да получат адекватен сервиз на всяко едно летище.
През 2013 година Swissport България, част от Swissport International Group, глобалният лидер в сектора с отделни клонове в 38 държави на пет континента, е изправен пред ситуация да оперира на летище София в среда на нелоялна конкуренция и неблагоприятни практики, които непрекъснато подкопават конкуренцията и по този начин създават неустойчива бизнес среда.
Swissport е подала две жалби в Комисията за защита на конкуренцията (КЗК) и е информирала Европейската комисия за създадената ситуация, която нарушава не само българското, но и европейското законодателство.
Агенцията пое пълното комуникационно обслужване на компанията по казуса, в това число организиране на специална бизнес закуска за медии с представители на компанията на глобално ниво, с цел максимално разясняване на ситуацията и интервюта във водещите бизнес издания по темата.
PRoPR съдейства на компанията казусът да получи нужното медийно внимание, а впоследствие и институциите да вземат съответните мерки за прекратяване на некоректните бизнес практики на летището.
По темата бяха публикувани повече от 30 материала в печатни, електронни и онлайн медии.
AES Newsletter – историята на една компания е сбор от личните истории на нейните служители
Всяка компания има нужда от активна вътрешна комуникация, за да гарантира добрия растеж и комфорта на служителите си в променящата се среда. Ръководството на ТЕЦ “AES Гълъбово” избра PRoPR за изготвянето на вътрешния бюлетин на компанията, насочен към различните публики вътре в българското подразделение на енергийния гигант AES.
В тясно сътрудничество с екипа на “AES Гълъбово” внимателно подбирахме темите в отделните рубрики и обработвахме историите така, че да бъдат подходящи за четене и от работещите на строителните площадки, и от техниците, и от служителите в администрацията.
Сред основните предимства на вътрешния бюлетин на централата беше своеобразната интерактивност и пряка обвързаност с живота на служителите – месечни конкурси на семейна тематика, анонсиране на лични постижения на членовете на екипа, поздравления за предстоящите рождени дни.
Работата но по AES Newsletter беше един от най-силните примери за това как всъщност историята на една компания е сбор от личните истории на нейните служители.
PRoPR е партньор на черноморската регата Kaliakria Cup още от първото й издание през 2008 година. Регатата се организира от морски клуб “Балчик” и ваканционен комплекс Kaliakria Resort, една от най-хитовите дестинации по Северното Черноморие, като вече седем години събира най-добрите ветроходци от България и Румъния, а международните екипажи в почти всяко издание прибавят допълнителна атрактивност на състезанието.
Ангажиментът на Агенцията включваше медийно покритие на ветроходното състезание, като всяка година гости на регатата са водещи спортни и лайфстайл журналисти от цялата страна. Регатата се нареди сред най-добре отразяваните спортни събития в страната, като заслуга за това имат и изисканите регатни партита, които се провеждат в Kaliakria Resort след всеки състезателен ден.
Походът на VIP Security
През 2010 година компанията за услуги за сигурност VIP Security, лидер в инкасовата дейност у нас, закупи нови бронирани автомобили за своя автопарк. Сделката бе отбелязана с внушителен автопоход в София, където над 20 инкасо автомобила на компанията „дефилираха“ в центъра на столицата.
Походът бе заснет от наши подизпълнители, след което бе изработено и корпоративно видео за VIP Security.
Гостуване на Младежкия оркестър на Европейския съюз в България
Младежкият оркестър на Европейския съюз е създаден през 1978 г. с мисията да популяризира европейската идея по възможно най-добрия начин – чрез непрехоността на културата, музиката и таланта.
През март 2007 година оркестърът за първи път изнесе концерт и в България като част от тържествата по отбелязването на пълноправното членство на страната в Съюза. Събитието се провежда под почетния патронаж на президента и министър-председателя на Република България. Патрони са още Министърът по европейските въпроси, Министърът на културата и Министърът на външните работи на страната. А генерален спонсор на концерта бе Уникредит Булбанк.
PRoPR пое изцяло организацията на събитието от подготовката на писмата и поканите за официалните лица, изготвянето на текстовете и дизайна на всички печатни материали за концерта, медийната комуникация за популяризиране на събитието, уговаряне на участия и интервюта на представители на оркестъра, заснемането и излъчването на концерта по Българската национална телевизия, както и организацията на коктейла за важните гости след самия концерт.
PRoPR пое предизвикателството да помогне на DANONE България в цялостното преосмисляне на концепцията за публичните си комуникации. Една от основните цели бе да се противостои адекватно на митовете за млякото, които вредят на репутацията на DANONE и продуктите му в последните години. В продължение на една година агенцията разработи нова стратегия за цялостното позициониране на DANONE и лидерството му в производството на млечни продукти от една страна, а от друга – работи в детайли с всеки един от брандовете в синхрон със специфичните им нужди и бе активна част от успешния старт на новите от тях.
Виненият маркетинг беше “екзотично животно” към момента, в който PRoPR започна да работи с най-големия производител на вино в България в лицето на Katarzyna. Те имаха ясна стратегия за своята бизнес-експанзия и единственото, от което имаха нужда, е допълнителна помощ по отношение на начина, по който присъстват в публичното пространство. Агенцията намери правилните решения, работещи и до днес, и създаде трайни партньорства с водещите издания, които са влиятелни по отношение на формирането на мнение в България.
PR означава най-вече един съвместен процес, стъпващ на взаимно доверие, разбиране и партньорство. Тук можете да разгледате част от проектите, които сме осъществявали за наши клиенти през годините.
PRoPRoBono
Корпоративен и личен PR
Error! Please check again if you have completed all fields correctly.
+359 2 944 18 18
+359 882 86 57 68
pr@pr-o-pr.com